open-index/open-wikipedia-markdown huggingface dataset:
Playing with Numbers

**"Playing with Numbers"** é unha canción da cantante irlandesa Molly Sterling. A canción representará a Irlanda no Festival de Eurovisión 2015.

A canción actuará na segunda posición da segunda semi-final do certame, o día 21 de maio de 2015 no Wiener Stadthalle de Viena, Austria optando a chegar á final do día 23 de maio.
## Notas
## Véxase tamén
* Irlanda no Festival de Eurovisión
La Caridad

***La Caridad*** foi o nome de varias publicacións:

****La Caridad***, periódico publicado en Vigo en 1872.
****La Caridad***, periódico publicado en Ourense en 1897.
La Caridad (Ourense)

***La Caridad*** foi un periódico galego que se editou en Ourense entre 1897 e 1898.
## Historia e características 
Periódico bisemanal fundado a beneficio dos feridos na guerra de Cuba. Estaba dirixido por Manuel Fernández Quiroga.

## Véxase tamén 
### Bibliografía 
*
A Million Voices

**"A Million Voices"** é unha canción da cantante rusa Polina Gagarina. A canción representou a Rusia no Festival de Eurovisión 2015, no que quedou en segunda posición na final cun total de 303 puntos.

## Posición nas listas
## Notas
## Véxase tamén
### Outros artigos
* Festival de Eurovisión 2015
* Rusia no Festival de Eurovisión
Polina Gagarina

**Polina Sergeevna Gagarina** (en ) máis coñecida como **Polina Gagarina** é unha cantante, compositora, actriz e modelo rusa que representará a Rusia no Festival de Eurovisión 2015 coa canción "A Million Voices".

## Biografía 
Gagarina naceu en Saratov, na antiga Unión Soviética, mais pasou a súa maior parte da súa xuventude en Grecia. A súa nai era bailarina de ballet. O pai de Polina faleceu en 1993, polo que a súa nai decidiu volver a Rusia, pero un ano máis tarde volvían a Atenas. Para completar a súa educación, Gagarina volveu a Rusia e estableceuse en Saratov coa súa avoa.

O 25 de agosto de 2007, casou co actor ruso Peter Kislov, co que tivo un fillo, Andrey, que naceu o 14 de outubro de 2007. Eles divorciáronse o 31 de marzo de 2010. O 9 de setembro de 2014 casou co fotógrafo Dmitry Iskhakov.

## Discografía 
### Álbums 
* *Poprosi u oblakov* (2007)
* *O sebe* (2010)

### Sinxelos 
* *Kolybelnaya* (2005)
* *Ya tvoya* (2006)
* *Ya tebya ne proshyu nikogda* (2007)
* ''Lyubov' pod solntsem* (2007)
* *Gde to zhivet lyubov'* (2008)
* *Komu, zachem?* (con Irina Dubtsova) (2008)
* *Propadi vse* (2009)
* *Ya obeshyau* (2010)
* *Oskolki* (2011)
* *Spektakl' Okonchen* (2012)
* *Net* (2012)
* *Navek* (2013)
* *Shagai* (2014)
* *A Million Voices'' (2015)

## Notas 
## Véxase tamén 
### Outros artigos 
* Festival de Eurovisión 2015
* Rusia no Festival de Eurovisión
Giannis Karagiannis

**Giannis Karagiannis** (en grego: Γιάννης Καραγιάννης), tamén coñecido polo seu nome artístico internacional **John Karayiannis**, é un cantante e compositor chipriota que representou a Chipre no Festival de Eurovisión 2015 coa canción "One Thing I Should Have Done".

Giannis intentou representar a Chipre no Festival de Eurovisión Júnior en dúas ocasións: 2007 e 2008.

## Carreira
### Festival de Eurovisión 2015
150px|thumbnail|esquerda|John representando a Chipre no certame.
Após ser elixido pola CyBC para representar ao país no certame europeo, Jonh fixo a súa estrea na segunda semifinal o día 21 de maio en Viena, cantando nunha 15ª posición rematando nun 6º posto con 87 puntos, logrando pasar á gran final do festival.

O 23 de maio do 2015 tivo lugar en Viena a gran final do festival, onde actuou na posición 11, rematando nun 22º posto con 11 puntos dados por Grecia (10) e Eslovenia (1).

## Discografía
### Sinxelos
## Notas
## Véxase tamén
### Outros artigos
* Festival de Eurovisión 2015
Alexandra Szalay

**Alexandra Szalay** (...) é unha antropóloga e zoóloga australiana.

## Traxectoria 
Segunda esposa do famoso naturalista e conservacionista Tim Flannery, é coñecida polos seus numerosos estudos sobre as tribos indíxenas da pluvisilva de Nova Guinea.

En 1982 describiu o novo clado dos *Ameridelphia* (magnorde, superorde ou cohorte, segundo as clasificións) que engloba ao marsupiais americanos e que, co dos *Australidelphia* ou marsupiais da rexión australiana, que así mesmo foi descito por ela, integran a infraclase destes mamíferos.

Durante unha expedición en 1995 pola parte indonesia da illa co seu esposo e o naturalista indonesio Boeadi, descubriu o marsupial *Dendrolagus mbaiso*, unha das últimas especies de mamíferos descubertas.

No ano seguiente, co libro *Tree kangaroos: a curious natural history* (sobre os canguros arborícolas), gañou o premio Colin Roderick (xunto con Tim Flannery, Roger Martin e o ilustrador Peter Schouten).

## Principais publicacións 
- 1982: "A new appreaisal of marsupial phylogeny and classification", pp.&nbsp;621–640, en M. Archer, ed. *Carnivorous Marsupials*, volume 2. Sydney: Royal Zoological Society of New Wales. ISBN 978-0-9599951-3-8.

- 1992: "The accidental athropologist". *Australian Natural History* **23** (12): 902-903.

- 1996: *Tree kangaroos: a curious natural history*. Port Melbourne, Victoria: Reed Books Australia. (Con Tim Flannery, Roger Martin e Peter Schouten).

- 1999: *Maokop: the montane cultures of central Irian Jaya: environment, society, and history in highland West New Guinea*. (Thesis (Ph. D.) Dept. of Anthropology, Faculty of Arts, University of Sydney, 2000).

- 2001: "Raising the Morning star in the Pacific: six months in the developing independence movement in West Papua". *Journal of Pacific History* **36** (1): 77-92. (con Theo van den Broek).

## Notas 
## Véxase tamén 
### Bibliografía 
* Szalay, F. S. (1982): "A new appreaisal of marsupial phylogeny and classification", pp.&nbsp;621–640, en M. Archer, ed. *Carnivorous Marsupials*, volume 2. Sydney: Royal Zoological Society of New Wales. ISBN 978-0-9599951-3-8.
* *La scoperta del Dingiso, canguro arboricolo della Nuova Guinea* en Arianna Editrice
Sheila Jeffreys

**Sheila Jeffreys** nada o 13 de maio de 1948 é unha pensadora feminista.

## Traxectoria
Profesora de ciencia política na Universidade de Malbourne. Autora de varios ensaios sobre sexualiddade, a globalización da industria do sexo e a institucionalización pública e privada do sometimento da muller.

## Pensamento
Sheila Jeffreys defende a igualdade de xénero e o lesbianismo como a sexualidade feminina liberada do poder machista. A diversidade sexual hetero é unha construción social e cultural que nace da desigualdade e xera desigualdade. A loita polo dereito ao aborto forma parte esencial da liberación da muller da súa condición de nai. Un rol escravizante e degradande da súa dignidade.

Defende a necesidade dunha nova sexualidade e denuncia que cando unha muller acada o orgasmo cun home esta goza de xeito masoquista e colabora co sistema patriarcal erotizándose coa súa propia opresión. Debe censurarse a heterosexualidade dominadora.

Na súa obra *Anticlimax: A Feminist Perspective on the Sexual Revolution* (1990) critica a suposta liberación xurdida coa revolución sexual dos anos 60, porque entende que supuxo novas formas de escravización da muller en canto que obxecto sexual dunha sexualidade masculina liberada das regras da sociedade tradicional.

No seu libro *Industrial Vagina: The Political Economy of the Global Sex Trade* describe o matrimonio como unha forma de prostitución que da dereito ao home sobre o corpo da muller e que está na base da relación heterosexual dominadora.

A industria cosmética e a cirurxía estética son novas formas de dominación masculina e de control patriarcal que ofrece falsas solucións a problemas máis profundos de submisión pasiva dunha muller entregada aos gustos do home. Nunha sociedade con igualdade de xénero o matrimonio e a industria da beleza deben desaparecer.

Ataca o transexualismo porque entende que este subscribe o tradicional estereotipo de muller.
Loïc Nottet

**Loïc Nottet** é un cantante belga coñecido polo seu paso por The Voice Belgique na súa terceira edición en 2014, onde quedou en 2ª posición e por representar a Bélxica no Festival de Eurovisión 2015 en Viena, Austria coa canción "Rhythm Inside".

## Carreira
### 2013–14: The Voice Belgique
Loïc fixo unha audición para *The Voice Belgique* e quedou en 2º lugar na súa terceira edición, detrás da gañadora Laurent Pagna. El estivo no equipo de B.J. Scott.

No programa cantou cancións como *Applause* de Lady Gaga, *Diamonds* de Rihanna, *One* de U2 ou *We Remain* de Christina Aguilera.

### 2014–actualidade: Festival de Eurovisión 2015
O 3 de novembro de 2014, a RTBF, anunciou que Loïc Nottet representaría a Bélxica no Festival de Eurovisión 2015 en Viena, Austria coa canción "Rhythm Inside".

## Notas
## Véxase tamén
* Festival de Eurovisión 2015
Stevenston

**Stevenston** (, ) é unha vila e parroquia en North Ayrshire, Escocia, de 9330 habitantes, que forma a aglomeración urbana coñecida como 'Three Towns' xunto con Ardrossan e Saltcoats.

## Historia
O nome da vila provén de Stephan Loccard ou Lockhart, a quen  Richard de Morville, señor de Cunninghame e condestable de Escocia cedera terras nese lugar arredor de 1170. A vila mencionase por primeira vez nunha carta de aproximadamente 1240. No norte da localidade están as ruínas de Kerelaw Castle e preto estaba Kerelaw House, da familia de Alexander Hamilton que se demoleu a primeiros da década de 1970.

## Notas
.5: The Gray Chapter

***.5: The Gray Chapter*** é o quinto álbum de estudio do grupo Slipknot. Foi o primeiro álbum de estudio do grupo sen o baixista Paul Gray e o batería Joey Jordison, debido á morte do primeiro en 2010 (sendo o título do álbum unha referencia ó seu nome), e a marcha do segundo a finais de 2013.

## Lista de cancións 
## Notas
República de Rodesia

A **Rodesia** (en ) coñecida oficialmente entre 1970 e 1979 como **República de Rodesia** foi un estado non recoñecido que existiu no sur de África entre 1965 e 1979, na actual República de Zimbabwe. Coa súa capital en Salisbury (actual Harare), Rodesia considerábase estado sucesor *de facto* da ex-colonia británica de Rodesia do Sur.

Trala disolución da Federación de Rodesia e Nyasalandia, en 1963, o goberno da minoría branca (que representaba un 5% da poboación da colonia para ese entón), liderado por Ian Smith, nun esforzo por atrasar unha transición inmediata a un goberno da maioría negra, declarou unilateralmente a súa independencia o 11 de novembro de 1965. A administración de Rodesia solicitou inicialmente o recoñecemento como Reino dentro da Mancomunidade Británica de Nacións con Isabel II do Reino Unido como xefe de estado baixo o título *Raíña de Rodesia*. Con todo, en 1970, nun errado intento de gañar recoñecemento internacional, declarouse a *República de Rodesia*, cun Presidente como xefe de estado e un Primeiro Ministro como xefe de goberno.

Logo dunha brutal guerra de guerrillas entre o goberno de Rodesia e as organizacións nacionalistas comunistas africanas, como a ZANU de Robert Mugabe e ZAPU de Joshua Nkomo, Ian Smith aceptou unha democracia birracial en 1978. Con todo, o goberno provisional, aínda encabezado por Smith e o seu compañeiro moderado Abel Muzorewa fallou en tranquilizar as críticas internacionais e en deter o derramamento de sangue. O 12 de decembro de 1979, o goberno rodesiano devolveu a administración ao Reino Unido no que se celebraban eleccións democráticas baixo sufraxio universal. Trala vitoria do ZANU, o goberno británico recoñeceu a independencia da colonia baixo o nome de República de Zimbabwe.

## Véxase tamén
Don Claro (1898)

***Don Claro*** foi un semanario editado en Santiago de Compostela en 1898.

## Historia e características 
Subtitulado *Habla los domingos*, apareceu o 13 de febreiro de 1898. Semanario satírico que saía cada domingo. Ofrecía comentarios relativos a asuntos municipais, tanto en prosa coma en verso, sempre dun modo mordaz. No seu editorial proclamaba: *Don Claro se propuso desde el primer día que se hizo a esas calles de Dios dar a conocer muchas verdades, que acaso fuesen conocidas de muchos, pero muy pocos se atreven a decir y a sostener en público*. Moitos dos seus colaboradores asinaban con pseudónimo (Clarete, Canta Claro, Clarito...). Imprimíase nos obradoiros de V. Abad, na Coruña.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Pascual I, antipapa

** Blaise Pascual** foi un antipapa que gobernou no 687, elixido como contraposición a outro antipapa, Teodoro. Pascual chegou a ser por breve tempo antipapa do papa Serxio I, ante quen finalmente cedeu o seu posto.
Tras a consagración de Serxiio, Pascual conservou por un certo período o cargo de arcediago, pero logo foi deposto e recluído nun mosteiro onde morreu no 692.
Tempada 2015 do Campionato de Galicia de Rally

A **tempada 2015** foi a 37ª edición do **Campionato de Galicia de Rally**. Comezou o 20 de marzo no Rally do Cocido e rematou o 8 de novembro no Rally Ourense-Ribeira Sacra.

## Calendario 
## Clasificación 
### Campionato de pilotos 
## Notas 
## Véxase tamén 
### Ligazóns externas 
* Sitio web da FGA
Okubo Toshimichi

**Okubo Toshimichi**, nado en Kagoshima o 26 de setembro de 1830 e finado en Tokyo o 14 de maio de 1878, foi un estadista xaponés, samurai de Satsuma, e un dos Tres Grandes Nobres que dirixiron a Restauración Meiji, o que provocou o seu asasinato. Está considerado un dos principais fundadores do Xapón moderno.

## Véxase tamén 
### Ligazóns externas 
* Biografía Ōkubo Toshimichien Encyclopædia Britannica (en inglés)
I Will Never Let You Down

**"I Will Never Let You Down"** é unha canción da cantante británica-kosovar Rita Ora. Foi lanzada o 4 de abril de 2014 como o primeiro sinxelo dun novo álbum que está previsto lanzarse en 2015. Foi composta e producida pola súa exparella e DJ escocés Calvin Harris. No Reino Unido, tivo o seu lanzamento o 11 de maio de 2014 onde alcanzou a primeira situación na lista de sinxelos, sendo este o seu cuarto número un. Desta maneira iguala o récord de Geri Halliwell, na maior cantidade de números 1 no Reino Unido por unha artista feminina británica. O vídeo musical foi dirixido por Francesco Carrozzini.

## Composición 
É unha canción up-tempo dance pop  nun ritmo de 128 beats por minuto. A mesma Rita Ora confesou a súa inspiración en traballos de Whitney Houston, particularmente na canción "How Will I Know" de 1985.

## Lista de cancións 
## Notas
Descarga (arquivos)

200px|miniatura|Representación de descargas dende Internet.
**Descargar** ou **baixar** arquivos (en inglés: *Download*) é a acción informática polo cal un arquivo que non está no ordenador dun usuario pasa a estalo mediante unha transferencia de datos cunha rede dende outro ordenador ou calquera aparato electrónico que si o alberga.

## Protocolos e métodos
A continuación preséntanse os protocolos, a nivel de aplicación do modelo TCP/IP, e métodos ou modelos máis utilizados pola descarga de arquivos por Internet.

### Protocolos (a nivel de aplicación)
* **HTTP**:Protocolo estándar para o intercambio de documentos de hipertexto e multimedia utilizado polos navegadores para visualizar as páxinas web.
* **FTP**: Protocolo estándar para intercambiar ficheiros entre ordenadores con calquera sistema operativo.

### Métodos
200px|miniatura|Exemplo dunha rede P2P
* **Cliente - Servidor**: O servidor ofrece uns recursos (neste caso, arquivos informáticos) os cales o cliente require.
* **P2P** (*peer-to-peer*): É un sistema de comunicación por Internet que non ten clientes nin servidores fixos, senón unha serie de nodos que se comportan ao mesmo tempo como clientes e como servidores dos outros nodos da rede.

## Véxase tamén
### Outros artigos
* Internet
* TCP/IP
Desafiuzamento

[200px|miniatura|Desafiuzamento en [Nova York no ano 1910.]]
**Desafiuzamento**, tamén coñecido como **despexo**, é o aviso da obriga de abandonar unha propiedade que tomou en arrendo ou hipotecou alguén, en particular por orde dun xuíz.

## Desafiuzamento por país 
### Desafiuzamento na Galiza 
Segundo datos do Consello Xeral do Poder Xudicial (CGPJ) entre xullo e setembro de 2014 contabilizáronse en territorio galego 439 desaloxamentos, 1,4% máis que no mesmo período de 2013, ano desde o que se dispón de datos homoxéneos sobre esta problemática. O número de verán é, con todo, inferior ao do segundo trimestre. Daquela rexistráronse 722 desaloxamentos, cun incremento interanual do 8,9%. No primeiro trimestre o cómputo foi de 614, o que implicaba unha caída do 4,5% a respecto do mesmo trimestre do ano anterior.

'*Gráfico de desasfiuzamentos en Galiza (2013-2014)

### Desafiuzamento en Portugal 
Ao longo do ano 2011 en Portugal foron devoltas ao banco 6900 casas pola falla de pagamento dos seus propietarios, o que supuxo unha suba do 17,9% en comparación co ano anterior, segundo datos divulgados pola *Associação dos Profissionais e Empresas de Mediação Imobiliária de Portugal'' (APEMIP). As áreas metropolitanas de Lisboa e o Porto concentran os 45,2% do número total de inmóbeis devoltos ao banco ao longo do ano pasado.

A finais de 2012, o goberno luso aprobou que, en caso extremo, a familia en cuestión pode optar pola dación en pagamento da súa vivenda. A nova lexislación permite que a entrega da casa ao banco extinga totalmente a débeda cando a suma do valor da taxación actual do inmóbel sexa igual ou superior ao crédito.

## Notas
Falkenstein, Renania-Palatinado

**Falkenstein** é un municipio alemán do distrito (*Kreis* ou *Landkreis*) de Donnersbergkreis, en Verbandsgemeinde Rockenhausen, no estado da Renania-Palatinado.

Este municipio conta con 226 habitantes (31-12-2006) e ten unha altitude de 404 metros sobre o nivel do mar.

## Notas
Khinkali

**Khinkali** (en xeorxiano: ხინკალი) son pasteis de masa cocidos, típicos de Xeorxia. Son especialmente consumidos en restaurantes chamados *sachinkle*, normalmente cunha cervexa.

A masa está feita con fariña de trigo, auga, sal e ovos enteiros (opcional) e amasada ata poderse tender; cóbrese e déixase repousar, en canto se prepara o recheo. Este pode ser de carne moída, cogomelos ou queixo. A carne pode ser de vaca, de año, de porco, ou unha mestura delas. A carne mestúrase con cebola e allo, sal e pementa, engadindo auga ou caldo para facer o amoado. O prebe é opcional, así como a pementa vermella ou páprica.

A masa esténdese sen estar demasiado fina e nela córtanse círculos, que se estenden de novo para facer unha cama fina. Colócase unha boa porción de recheo no centro de cada círculo e féchase en forma de pera, deixando no tope unha especie de "botón" de masa. Os pasteis son cocidos en auga con sal durante o tempo suficiente para cociñar o recheo. Sérvense quentes.

Nas zonas musulmás de Xeorxia e en Azerbaidján adóitase facer con carne de boi, xa que non poden comer carne de porco.

## Notas 
## Véxase tamén 
### Ligazóns externas 
* Receita de Khinkali (vídeo HD) en inglés
Animal Diversity Web

**Animal Diversity Web** (**ADW**) é o sitio web do Museo de Zooloxía da universidade de Míchigan.

É unha base de datos *online* que recompila a historia natural, a clasificación, as características, a bioloxía da conservación e información da distribución de miles de especies de animais. Inclúe miles de fotografías, centos de clips de son e un museo virtual.

## Ligazóns externas 
* *Animal Diversity Web* 
* University of Michigan Museum of Zoology
Escorzoneira

A **escorzoneira** (***Scorzonera hispanica***) é unha planta da familia das asteráceas, nativa do centro e o sur de Europa e o centro de Asia, abundante na Península Ibérica.
miniatura|Detalle da flor
miniatura|Ilustración
## Descrición 
Trátase dunha planta perenne que pode alcanzar os 90&nbsp;cm de altura, follas lanceoladas, alternas, de cor verde brillante na face e pálidas no envés, bordo enteiro ou lixeiramente dentado, superficie ondulada e cun pecíolo alado e alongado. Flores amarelas que se dan principalmente entre maio e xullo, aínda que depende moito da súa situación xeográfica. As raíces teñen unha lonxitude de entre 20 e 30&nbsp;cm, cun grosor entre 3 e 4&nbsp;cm de diámetro, de codia negra, agretada e polpa branca. Na parte superior do talo principal fórmanse unhas cabezas rodeadas dun invólucro de largas brácteas, máis longas as internas que as externas. Froitos alongados e rematados nun papo de arestas plumosas.

## Localización 
Na Península Ibérica crece silvestre en terreos areosos baldíos, con frecuencia preto do mar, desde Cataluña até Andalucía, sendo máis común encontrar a planta en solos ricos en cal.

## Usos 
Antigamente pensábase que o zume das raíces podía curar as mordeduras de serpes. A raíz utilízase cocida en comidas e ensaladas, e asadas ou fritas en manteiga para acompañar carnes. No século XVI Nicolás Monardes foi o primeiro en describir a escorzoneira:«As raíces conservadas en azucre, como o fixen a miúdo, resultan case tan delicadas ao padal como as raíces do erinxio». A súa eficacia no alivio de flatulencias e indixestións fixo que Lois XIV lle mandara ao seu xardineiro o cultivo desta planta en grandes cantidades para dispoñer dela durante todo o ano. Os capullos cocidos tamén se utilizan en ensaladas así como as follas, especialmente as novas despois de fervidas.

## Taxonomía 
*Scorzonera hispanica* foi descrita por Carl von Linné e publicado en *Species Plantarum* 2: 791. 1753. 
;Sinonimia:

* *Scorzonera crispatula* (DC.) Nyman. subsp. *crispatula* (DC.) Nyman
* *Scorzonera crispatula* var. *corbariensis* Timb.-Lagr. 
* *Scorzonera crispatula* (DC.) Boiss. 
* *Scorzonera denticulata* Lam. 
* *Scorzonera edulis* Moench 
* *Scorzonera glastifolia* Willd. 
* *Scorzonera latibracteata* Sennen & Elías ex Pau 
* *Scorzonera transtagana* Welw. ex Cout..
* *Myscolus hispanicus* (L.) Endl.	
* *Scorzonera communis	*
* *Scorzonera sativa* Gaterau

## Notas 
## Véxase tamén 
### Bibliografía 
* 

* 

### Ligazóns externas 
* Infojardín
Inscricións de Bir El Qutt

As **inscricións de Bir El Qutt** () son inscricións en lingua xeorxiana utilizando a escrita *Asomtavruli* que se descubriron ao escavar un mosteiro xeorxiano en 1952 o equipo do arqueólogo italiano Virgilio Canio Corbo nas proximidades de Bir El Qutt, a 6&nbsp;km ao sueste de Xerusalén e 2&nbsp;km ao norte de Belén. Estaban localizadas nun piso de mosaico. Dúas das inscricións datan do 430 d.C. e a terceira do 532 d.C.

O mosteiro onde se atopan as inscricións fundouno, ou reconstruíuno, o príncipe real e filósofo Pedro de Iberia, unha das inscricións menciónano con seu pai. A outra inscrición cita a Bacurio de Iberia que podería ser o avó de Pedro.

As inscricións 1 e 2 están consideradas as máis antigas en xeorxiano e consérvanse no museo do Studium Biblicum Franciscanum en Xerusalén, así e todo a inscrición mencionando a Pedro perdeuse.

## Inscricións 
### Inscrición 1 
* **Tradución:** "Xesús Cristo ten piedade de Bakur e Griormizd e os seus descendentes." 
* **Datación:** 430 d.C.

### Inscrición 2 
* **Tradución:** "Santo Teodoro ten piedade de Maruan e Burzen, Amén."
* **Dated:** 430 d.C.

### Inscrición 3 
miniatura|Inscrición 3

* **Tradución:** "Coa axuda de Xesús Cristo e Santo Teodoro ten piedade de Abba Antoni e Iosia o albanel deste mosaico e do pai e nai de Iosia, Amén."
* **Datación:** 532 d.C.

## Notas 
## Véxase tamén 
### Bibliografía 
* Hewitt, B.G. (1995). Georgian: A Structural Reference Grammar. John Benjamins Publishing. ISBN 978-90-272-3802-3.
* Khurtsilava, Besik (2014). Georgian heritage on the Holy Land, Istoriani.
* Wachtang Djobadze, Materials for the study of Georgian monasteries in the Western environs of Antioch on the Orontes, Volume 48; Volume 372, Corpussco, 1976
* Georgian Soviet Encyclopedia, Volume. 7, pp.&nbsp;651–652, Tbilisi, 1984
* Giorgi Tsereteli, The oldest Georgian inscriptions from Palestine, Tbilisi, 1960
* Le Destin de la Géorgie, Revue de Karthvélologie, 1961, p.&nbsp;115
* Chachanidze, V., Peter the Iberian and the archaeological excavations of Georgian monastery in Jerusalem, Tbilisi, 1974
Daniel-Ange de Maupeou d'Ableiges

'''Daniel-Ange de Maupeou d'Ableiges'*, nado en Bruxelas o 17 de outubro de 1932, é un sacerdote católico latino francés. É coñecido por ser o fundador da escola de oración e evanxelización *Jeunesse-Lumière* e polas súas obras de espiritualidade.
## Traxectoria 
Daniel-Ange naceu en Bruxelas en 1932, fillo dun oficial da Mariña francesa e dunha piloto da aviación belga, ambos católicos. Estudou en Suíza e Inglaterra, até que descubriu a súa vocación en xullo de 1946. En 1950 entrou na abadía bieita de San Mauricio e San Mauro de Clervaux, en Luxemburgo. En 1952 comezou os estudos de Filosofía no seminario maior de Aix-en-Provence. En 1954 fixo o servizo militar como enfermeiro no hospital de Liexa. Participou na fundación da Fraternidade da Virxe dos Pobres en Pontenx-les-Forges. Posteriormente continuou os estudos de Teoloxía cos dominicanos de Tolosa en 1957.

Foi enviado polos seus superiores a Ruanda entre 1958 e 1971. Volveu a Europa en 1971, e continuou a estudar Teoloxía en Friburgo antes de retirarse durante cinco anos a unha ermida en Ardèche. Foi ordenado sacerdote en Lourdes o 23 de xullo de 1981 por Bernardin Gantin, legado papal. En 1984 fundou a escola de evanxelización *Jeunesse-Lumière''.

Ten realizado 220 viaxes de evanxelización en 42 países, e intervén a miúdo nos medios de comunicación. É doutor honoris causa pola Universidade Católica de Lublin dende 2009.

## Obra 
* 
* 
* 
* 
* 
*
Kutaisi

**Kutaisi** (en xeorxiano: ქუთაისი) é a segunda cidade máis grande e capital lexislativa de Xeorxia e capital da rexión de Imereti. Sitúase a 221&nbsp;km ó oeste de Tbilisi, cunha poboación estimada de 147,635 habitantes (2014).

## Cultura 
### Museos e institucións culturais 
# Museo Histórico Estatal de Kutaisi
# Museo dos Deportes de Kutaisi
# Museo de Artes Marciais de Kutaisi
# Museo de Zakaria Paliashvili
# Arquivo Histórico Estatal de Kutaisi
# Biblioteca Estatal Científica-Universal de Kutaisi
# Galería de Arte David Kakabadze
# Salón de Arte de Kutaisi
# Universidade Estatal Akaki Tsereteli

### Teatros e cinemas 
# Academia de Teatro Estatal Lado Meskhishvili de Kutaisi
# Casa da Ópera Estatal Meliton BHalanchivadze de Kutaisi
# Teatro de Marionetas Estatal Iakob Gogebashvili de Kutaisi
# Centro de Entretemento e Cinema "Suliko"
# Hermann-Wedekind-Jugendtheater

## Transporte 
### Aeroporto 
A cidade dispón do Aeroporto Internacional de Kutaisi (IATA: KUT, ICAO: UGKO), un aeroporto localizado a 14&nbsp;km de Kutaisi. É un dos tres aeroportos internacionais que operan en Xeorxia.

### Tren 
A Estación de Ferrocarril de Kutaisi conecta directamente coa Estación Central de Tbilisi. A liña opera coa empresa nacional de ferrocarril Sakartvelos Rkinigza.

## Xeografía 
Kutaisi fica ao longo das beiras do Río Rioni. A cidade está nunha elevación de 125-300 metros por riba do niverl do mar.

### Clima 

## Cidades irmandadas 
## Notas
Scars

**"Scars"** é unha canción de Robin Stjernberg e o segundo sinxelo do seu segundo álbum *Pieces*.

## Lista de cancións
## Créditos
* **Voz principal**: Robin Stjernberg
* **Guitarra**: Robin Stjernberg, Anders Eckeborn, Toni Kocmunt e Joy Deb
* **Coro**: Linnéa Deb e Katarina Harestad Haukass
* **Teclado**: Joy Deb
* **Batería**: Joy Deb
* **Gravación, mesturaxe e produción**: Linnéa Deb e Joy Deb

## Notas
On My Mind (canción de Robin Stjernberg)

**"On My Mind"** é unha canción do cantante sueco Robin Stjernberg. Esta foi a primeira canción propia de el e o primeiro sinxelo do seu segundo álbum *Pieces*. A estrea da canción foi o 28 de marzo de 2012. A canción tamén formou parte do EP *For the Better*.

Foi gravada nos estudios *Lionheart Studios* de Estocolmo.

## Lista de cancións
## Créditos
* **Voz principal**: Robin Stjernberg
* **Coros**: Jakke Erixson
* **Instrumentos e programación**: Oscar Holter, Jakob Erixson
* **Gravación, mesturaxe e produción**: Oscar Holter, Jakob Erixson

## Notas
Deke Slayton

**Donald Kent Slayton**, nado en Sparta (Wisconsin) o 1 de marzo de 1924 e finado en League City (Texas) o 13 de xuño de 1993, máis coñecido como **Deke Slayton**, foi un piloto estadounidense da segunda guerra mundial, enxeñeiro aeronáutico e piloto de probas.

## Traxectoria 
En 1959 foi seleccionado pola NASA como un dos sete astronautas orixinais do Proxecto Mercury, do que sería apartado en 1962 debido a problemas cardíacos. En 1963 converteuse no director de operacións de voo da NASA, sendo o encargado de designar os astronautas nas misións tripuladas dos proxectos Gemini e Apollo. En 1975, con 51 anos, converteuse na persoa máis anciá en saír ao espazo, durante a misión Apollo-Soiuz. Este récord foi superado en 1998 por John Glenn.
In My Head (canción de Jason Derulo)

**"In My Head"** é o segundo sinxelo de Jason Derulo, do seu álbum debut *Jason Derülo*. Foi lanzado o 8 de decembro de 2009, nos Estados Unidos de América, e tamén foi lanzado no Reino Unido o 22 de febreiro de 2010. Tamén se engadiu ó Canadá como país de lanzamento.

## Antecedentes 
Jason confirmou que "In My Head" fora elixida para ser lanzada como o segundo sinxelo do álbum. A canción é un electro influenciado, e ten un ritmo R&B parecido a Whatcha Say.

## Vídeo musical 
O vídeo filmouse a finais de decembro de 2009 e foi estrado o 23 de xaneiro de 2010 a través de YouTube, e para o 10 de febreiro de 2010, o vídeo tiña un total de 9&nbsp;566&nbsp;402 visitas, en 2015 obtivo 63&nbsp;941&nbsp;800 visitas. 
O vídeo comeza no estacionamento dunha tenda, con Jason apiado nun coche cuns amigos cando finalmente a protagonista femenina sae da tenda. Derulo ficam irando para ela e, finalmente, acércase e lle fala e comeza a cantar con ela.
Finalmente, a moza ponse a soñar con el. Ó final revélase que o vídeo musical completo foi todo un soño de Jason e a escena principal da moza saíndo da tenda vólvese a amosar.

## Posición nas listas 
## Outras versións 
O 9 de decembro de 2011, Robin Stjernberg intentou gañar o programa sueco Idol coa canción de Jason Derulo, "In My Head", mais non o conseguiu e rematou en segunda posición.

Após a final de *Idol*, Stjernberg saca unha compilación das súas actuacións no programa chamado *My Versions* o 4 de xaneiro do 2012, onde "In My Head" ocupa o número 6 de 10 cancións.

## Notas
John Glenn

**John Herschel Glenn Jr.**, nado en Cambridge (Ohio) o 18 de xullo de 1921 e finado o 8 de decembro de 2016 en Columbus (Ohio), foi un astronauta estadounidense retirado, piloto militar e político.

## Traxectoria
Foi o primeiro estadounidense en entrar en órbita e o terceiro en saír ao espazo exterior. Foi senador por Ohio dende 1974 a 1999. En 1998 realizou o seu segundo voo espacial, na misión STS-95, a bordo do transbordador espacial Discovery.
Who You Are (canción de Jessie J)

**"Who You Are"** é unha canción da cantante e compositora británica Jessie J. A canción foi composta por ela mesma, Toby Gad e Shelly Peiken, mentres que a súa produción musical estivo a cargo de Gad. Lanzouse como penúltimo sinxelo de Who You Are o 11 de novembro de 2011 mediante un EP lanzado en iTunes. A canción alcanzou o oitavo posto na lista UK Single Chart e outorgóuselle un disco de prata por vender máis de 200.000 copias no país. Mike Diver da BBC a comparou con "Hometown Glory" de Adele.

## Listaxe de cancións 
## Outras versións 
En 2011, o cantante sueco Robin Stjernberg versionou "Who You Are" no programa *Idol* logrando entrar após a súa actuación. Após o programa, Stjernberg saca unha compilación das súas actuacións no programa chamado *My Versions* o 4 de xaneiro do 2012, onde "Who You Are" ocupa o número 7 de 10 cancións.

A cantante americana Angie Miller versionou "Who You Are" no American Idol o 17 de xaneiro de 2013, e máis tarde lanzou a canción o 24 de abril de 2013.

## Notas
Constantino II, antipapa

**Constantino II**, nado en Nepi, foi antipapa desde o 29 de xuño de 767 ao 6 de agosto de 768, durante o pontificado de Estevo III.

Tras a morte do papa Paulo I, o duque de Nepi aproveita para provocar unha insurrección armada e proclamar como papa ao seu irmán, un laico que tomará o nome de Constantino II.

Ao ser laico, foi ordenado antes de ser consagrado Papa, circunstancia nada infrecuente na época, pero que será o motivo polo que un tribunal eclesiástico o depoña o 6 de agosto de 768. Despois de ser deposto arrincáronlle os ollos e foi confinado a un mosteiro, onde máis adiante falecería.

Desígnase como sucesor a un sacerdote romano chamado Filipe que renuncia ao día seguinte.

## Notas
Xoán VIII, antipapa

**Xoán VIII** ou simplemente **Xoán**, foi antipapa da Igrexa católica durante o ano 844.
## Traxectoria 
Tras a morte do papa Gregorio IV o arcediago Xoám é proclamado papa dunha forma ilexítima, pero contando co apoio do pobo romano, mentres que a nobreza elixiu no seu lugar ao papa Serxio II, un romano de nacemento nobre. A oposición foi suprimida, e o papa Serxio II interveu para salvar con vida ao antipapa. Xoán é considerado un antipapa pola Igrexa.
Let Me Dance With You

**"Let Me Dance With You"** é unha canción do grupo TDK e o cantante sueco Robin Stjernberg. Foi lanzada o 3 de marzo de 2015 na plataforma de streaming musical Spotify.

Está composta por Simen Auke, Mikkel Christiansen, Oscar Holter e Karl-Ola Kjellholm.

## Listaxe de cancións 
## Notas
Anastasio III, antipapa

**Anastasio III**, chamado **Anastasio o Bibliotecario**, nado cara a 815 e finado en 879, foi un antipapa da Igrexa católica en 855.
## Traxectoria 
Enfrontado a Bieito III, o sucesor deste, Nicolao I, nomeou a Anastasio chanceler pontificio, posto que desempeñou como un dos máis brillantes redactores. Atribúeselle parte da redacción do *Liber Pontificalis*. É un dos personaxes relacionados coa suposta suplantación da papisa Xoana.
Mitch Richmond

**Mitchell James "Mitch" Richmond**, nado o 30 de xuño de 1965 en Fort Lauderdale, Florida, é un ex xogador profesional de baloncesto estadounidense que desenvolveu toda a súa na National Basketball Association (NBA). Foi seleccionado no quinto posto primeira rolda do Draft da NBA polos Golden State Warriors en 1988, onde xunto a Tim Haradaway e Chris Mullin formou o coñecido trío "Run T-M-C". No seu primeiro ano gañaría o premio ao Rookie do Ano. Tras tres tempadas no equipo californiano, marchou aos Sacramento Kings. Alí seía 6 veces All-Star e unha vez MVP do partido. En recoñecemento á súa achega, os Kings retiraron o seu dorsal co número 2. No seu último ano na liga profesional conseguiría gañar o anel de campión cos Lakers. En 2014, doce anos despois da súa retirada, foi seleccionado para formar parte do Basketball Hall of Fame. A nivel internacional, gañaría un ouro olímpico coa selección dos Estados Unidos en 1996. Alcumado "The Rock", foi a portada do videoxogo *NBA Live 97*.

## Logros 
* Unha vez Campión da NBA (2002).
* Seis veces All-Star da NBA (1993–1998).
* Unha vez MVP do All-Star da NBA (1995).
* Tres veces no Segundo equipo da NBA (1994–1995, 1997).
* Dúas veces no Terceiro equipo da NBA (1996, 1998).
* Rookie do Ano da NBA (1989).
* Primeiro equipo Rookie (1989).
* Membro do Basketball Hall of Fame como xogador (2014).
* Número 2 retirado por Sacramento Kings.
* Un Ouro olímpico (1996).

## Véxase tamén 
### Ligazóns externas 
* Estatísticas de Mitch Richmond 
* Perfil de Mitch Richmond en Warriors History
* Biografía de Mitch Richmond no Basketball Hall of Fame
Didelfininos

A dos **didelfininos** (*Didelphini*) é unha tribo de marsupiais didelfimorfos da familia dos didélfidos e subfamilia dos didelfinos que reúne seis xéneros, dous deles extintos.

## Clasificación 
* '*Tribo *Didelphini'''* Gray, 1821
** Xénero *Chironectes* Illiger, 1811
*** *Chironectes minimus* (Zimmermann, 1780)
** Xénero *Didelphis* (Linnaeus, 1758)
*** Subxénero *Albiventris*
**** *Didelphis albiventris* (Lund, 1840)
**** *Didelphis aurita* (Wied-Neuwied, 1826)
**** *Didelphis imperfecta* (Mondolfi & Pérez-Hernández 1984)
**** *Didelphis pernigra* (J.A. Allen, 1900)
*** Subxénero *Marsupialis*
**** *Didelphis marsupialis*  (Linnaeus, 1758)
**** *Didelphis virginiana* (Kerr, 1792)
** Xénero *Hyperdidelphys* (Ameghino, 1904) †
*** *Hyperdidelphys pattersoni* †
** Xénero *Lutreolina*  Thomas, 1910
*** *Lutreolina crassicaudata* (Desmarest, 1804)
** Xénero *Philander*  Brisson, 1762 
*** *Philander andersoni* (Osgood, 1913)
*** *Philander deltae
*** *Philander frenata* (Olfers, 1818)
*** *Philander mcilhennyi* (Gardner u Patton, 1972)
*** *Philander mandolfii*
*** *Philander opossum* (Linnaeus, 1758)
** Xénero *Thylophorops* † Reig, 1952
*** *Thylophorops chapadmalensis* †
*** *Thylophorops perplana* †

## Véxase tamén 
### Bibliografía 
* Brands, S. J. (comp.) 1989-2005. Systema Naturae 2000. The Taxonomicon . Universal Taxonomic Services, Ámsterdam, Holanda.
* McKenna, M.C. & Bell, S.K. (1997): Classification of Mammals Above the Species Level. Nova York: Columbia University Press. 0-231-11013-8.

### Outros artigos 
* Didélfidos
Stellae (rede social)

**Stellae** é unha rede social que pertence ó Grupo de Investigación do Stellae da Universidade de Santiago de Compostela a cal permite ós alumnos estar en contacto e crear o seu propio coñecemento. Pódense formar grupos (abertos ou pechados), crear blogs, subir arquivos, facer tweets, ter marcadores, entre outras cousas.

## Notas
Tetrámero

[miniatura|dereita|A [hemoglobina é un exemplo de proteína tetrámera (de catro subunidades). As subunidades **α** e **β** están coloreadas de vermello e azul.]]
Un **tetrámero** (de tetra, "catro" + *-mer*, "partes") é un oligómero formado por catro monómeros ou por catro subunidades proteicas. A propiedade asociada denomínase *tetramería*.

En bioquímica, son tetrámeras as moléculas formadas por catro subunidades, que poden ser iguais (nese caso é un **homotetrámero**), por exemplo a proteína concanavalina A, ou diferentes (nese caso é un **heterotetrámero**), por exemplo a proteína hemoglobina. A hemoglobina ten 4 subunidades, iguais dúas a dúas, aínda que todas moi parecidas. As inmunoglobulinas teñen tamén catro subunidades iguais dúas a dúas, pero moi diferentes. As diferentes subunidades dun tetrámero poden ter cada unha a súa propia actividade, como a unión á biotina nos tetrámeros de avidina, ou ter unha propiedade biolóxica común, como a unión alostérica do oxíxeno na hemoglobina.

## Notas 
## Véxase tamén 
* Proteína tetrámera
* Tetramería (botánica), en plantas con catro compoñentes nos verticilos
* *Tetramerium*, un xénero de plantas acantáceas
* Tetra, prefixo que significa "catro"
* -mer, sufixo que significa "unidade"
Os días do cometa

***Os días do cometa*** é unha novela gráfica en branco e negro de Manolo López Poy e Miguel Fernández Vázquez, publicada en 2013 por Demo Editorial.

## Trama 
A acción está ambientada en Galiza en 1986, durante o paso do cometa Halley. Un grupo de amigos da infancia dunha vila do rural están inmersos no narcotráfico e nunha trama de prostitución. A raíz dunha débeda de xogo, un deles é asasinado.

## Véxase tamén 
### Ligazóns externas 
* "*Os días do cometa*, de Manolo López Poy e Miguel Fernández: puro xénero negro moderno", recensión de Manel Cráneo, marzo de 2013.
* "A Galicia negra dos 80 baixo o cometa Halley", artigo de Alberto Ramos en *Praza Pública*, marzo de 2013.
Cristovo, antipapa

**Cristovo**, nado en Roma e finado en 906, foi un antipapa. Depuxo ao Papa León en 903, ao ano seguinte foi deposto polo Papa Serxio III.

Hai quen afirma que era un papa lexítimo, e aínda que non foi entronizado como papa segundo as prácticas usuais, algún tempo despois foi recoñecido como papa. Estivo incluído na maioría das listas modernas de papas até mediados do século XX. Hoxe a Igrexa católica considérao un antipapa.
## Traxectoria 
Era un romano, e o seu pai chamábase León. Era cardeal de San Dámaso cando se converteu en papa destronando pola forza ao seu precursor o Papa León V, e encarcerouno, aparentemente en outubro do 903. Dado que León falece ao pouco tempo en prisión, logo da súa morte Cristovo pode ser considerado o papa. Os relatos de Auxilius de Nápoles (870-930) e Eugenius Vulgarius (887-928) indican que o Papa Serxio III asasinou a León V e a Cristovo.

Un documento grego do século XI di que Cristovo foi o primeiro papa que, na súa profesión da fe que enviou segundo o costume a Serxio, patriarca de Constantinopla, indicou que o Espírito Santo procedeu *do Pai e do Fillo*. O problema para aceptar esta declaración é que non había ningún patriarca Serxio nesta época.
### Destronado 
Cristovo foi destronado do papado polo Papa Serxio III (904 - 911), e forzado a terminar a súa existencia como monxe, aínda que Vulgarius menciona que foi esganado na prisión.

## Lexitimidade 
Algúns consideran a Cristovo un papa lexítimo, aínda que a súa maneira de tomar posesión do papado foi completamente contraria aos usos canónicos. Por tanto atopamos o seu nome incluído en todos os catálogos de papas máis ou menos contemporáneos. O seu retrato atópase na galería de retratos dos papas na Basílica de San Paulo Extramuros, en Roma, e entre os frescos dos papas do século X pintados no século XIII nas paredes da igrexa de San Pier-in-Grado, nos arredores de Pisa. Os seus sucesores, por outra banda, recoñecérono como papa; xa que o Papa León IX ao confirmar os privilexios da abadía de Corbie en Francia, mencionou as concesións precedentes de Bieito e de Cristovo. Este privilexio é o único dos actos de Cristovo que subsiste. Con todo, a partir da primeira metade do século XX non o consideran un papa lexítimo e o seu nome borrouse da lista de papas do Anuario Pontificio.
## Notas
Sebastià Alzamora

**Sebastià Alzamora i Martín**, nado o 6 de marzo de 1972 en Llucmajor, é un escritor crítico literario e xestor cultural de Mallorca. Membro do auto proclamado grupo poético chamado ′Imparables′. Como xornalista, traballaba nos xornais Avui e Ara.

## Biografía 
É licenciado en Filoloxía Catalá pola Universidade das Illas Baleares. Era coñecido polos poemas *Rafel* (1994). Tamén publicou *Apoteosi del cercle*(1997), *Mula morta* (2001) e *El benestar* (2003).

Como narrador publicou ''L'extinció* (1999) e *Sara i Jeremies* (2002). Con *La pell i la princesa* gañou o Premio Josep Plá e recentemente por *Crim de sang* foi agraciado co Premio Sant Jordi para a novela.

### Premios 
* 1994: Premio Salvador Espriu: *Rafel''
* 1996: Premio Bartomeu Rosselló-Pòrcel de l'Obra Cultural Balear.
* 1999: Premio Documenta de narrativa
* 2002: Premio Ciudad de Palma-Llorenç Villalonga de novel·la: *Sara i Jeremies*
* 2003: Premio Jocs Florals de Barcelona: *El Benestar*
* 2005: Premio Josep Plá : *La pell i la princesa*
* 2008: Premio Carles Riba de poesia: *La part visible*
* 2011: Premio Sant Jordi de novela: *Crim de sang*

## Notas 
## Véxase tamén 
### Ligazóns externas 
* Fitxa de l'autor
* Qui és Qui de les lletres catalanes, en catalá.
* Sebastià Alzamora en Lletra
* The author at the web page of the Associació d'Escriptors en Llengua Catalana
Heracleum

***Heracleum*** é un xénero dunhas 40 especies de herbas bianuais e perennes da familia Apiaceae. Encóntrase en zonas temperadas do hemisferio norte, así como nas altas montañas de Etiopía.

## Descrición 
Son plantas perennes, pubescentes. Con follas simples ou compostas, 1-3-pinnadas. Raios 3 a numerosos. Invólucro de brácteas ou algúns que carecen. Involucelo dunhas poucas a moitas bractéolas lineares a lanceoladas ou ovaladas. Dentes do cáliz evidentes ou obsoletos. Pétalos brancos, raramente amarelos, coas flores exteriores nunha umbela grande. Froito elíptico, fortemente comprimido dorsalmente, oblongas, obovadas, orbiculares ou piriforme, cristas dorsais. A especie tipo é a *Heracleum sphondylium* L.

## Especies máis importantes 
* *Heracleum acontifolium*
* *Heracleum algeriense*
* *Heracleum alpinum*
* *Heracleum arcticum*
* *Heracleum basvicum*
* *Heracleum calcareum*
* *Heracleum candolleanum*
* *Heracleum idae*
* *Heracleum lanatum*
* *Heracleum mantegazzianum*
* *Heracleum rapula*
* *Heracleum rigeus*
* *Heracleum setosum*
* *Heracleum sibiricum*
* *Heracleum sosnowskyi*
* *Heracleum sphondylium*
* *Heracleum verrososum*
* *Heracleum yunnanense*

## Notas 
## Véxase tamén 
### Bibliografía 
# Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
### Ligazóns externas
Hovhannes Cholakian

**Hovhannes Cholakian** (en ), nado en Constantinopla o 12 de abril de 1919 e finado na mesma cidade o 16 de setembro de 2016, foi un eclesiástico católico armenio de Turquía, arcebispo de Istanbul dende 1966 até 2015.
## Traxectoria 
Naceu o 12 de abril de 1919 en Constantinopla (Imperio Otomán), e o 25 de abril de 1943 foi ordenado sacerdote.

O 23 de maio de 1966 foi elixido arcebispo de Constantinopla, recibindo a consagración de mans do prefecto da Congregación para a Propagación da Fe, Gregorio Pedro XV Aghachanean o 5 de marzo de 1967.

Permaneceu no cargo até que se retirou o 21 de marzo de 2015, con case 96 anos. Finou en Istanbul na noite do 16 de setembro de 2016.

## Obra 
* 
## Notas
Didelphis virginiana

***Didelphis virginiana*** é unha especie de mamífero marsupial didelfimorfo da familia dos didélfidos.

## Comportamento 
*Didelphis virginiana* é un animal de hábitos nocturnos. Cando se sente ameazada, expulsa un forte cheiro e faise a morta.

## Taxonomía 
A especie foi descrita en 1792 polo médico, naturalista, escritor e tradutor escocés Robert Kerr, que a publicou no número 193 na revista *Linnaeus, Anim. Kingdom*.

Ao longo do tempo foi coñecida, ademais, polos seguintes sinónimos:
* *Didelphis breviceps*
* *Didelphis marsupialis virginiana*
* *Didelphis californica*
* *Didelphis yucatanensis*

e, ademais, distinguíronse as seguintes subespecies: 

* *Didelphis virginiana boreoamericana*
* *Didelphis virginiana breviceps*
* *Didelphis virginiana cozumelae*
* *Didelphis virginiana illinensium*
* *Didelphis virginiana pilosissima*
* *Didelphis virginiana pruinosa*
* *Didelphis virginiana texensis*
* *Didelphis virginiana woapink* 

### Nomenclatura 
O nome xenérico, *Didelphis*, deriva do grego antigo: do elemento δí- *dí-*, de δύο *dýo*, "dous", e o termo δελφυς *dělphys*, "útero", "matriz".

O específico, *virginiana*, do topónimo *Virginia*, (Virxinia, territorio dos Estados Unidos).

### Subespecies 
Na actualidade, a comunidade científica recoñece tan só as seguintes:

## Estado de conservación 
A UICN, cualificou en 2008 o estado da especie como *LC* (pouco preocupante) debido, entre outras razóns, a que a súa presenza é común e xeneralizada en toda a súa área de dispersión, a que se adapta moi ben ás paisaxes modificadas polo ser humano. Aínda que a esta sarigüeia é cazada e atrapada con garamelos nalgunhas localidades para consumir como alimento, como actividade deportiva ou para protexer ás aves de curral, a especie non semella que fora afectada adversamente polos asentamentos humanos. De feito, a súa área de dispersión parece que está aumentando.

## Notas 
## Véxase tamén 
### Bibliografía 
* Gould, Edwin; McKay, George & Kirshner, David (1988): *Encyclopedia of mammals*. San Diego, CA, USA: Academic Press. ISBN 978-0-1229-3670-1.
* Grzimek, B.; Schlager, N. e Olendorf, D. (2003): ''Grzimek's Animal Life Encyclopedia*. Detroit: Thomson Gale.
* McKenna, M. C. e Bell, S. K. (1997): *Classification of Mammals Above the Species Level*. Nova York: Columbia University Press. ISBN 978-0-231-11013-8.
* Wilson & Reeder (eds.) (2005): *Mammal Species of the World* 2 vols. 3ª ed. Baltimore, Maryland, EUA: Johns Hopkins University Press. ISBN 978-0-8018-8221-4.

### Outros artigos 
* Marsupiais
* Didélfidos
* Didelfinos
* Sarigüeias

### Ligazóns externas 
* *Didelphis virginiana* en ADW.
* *Virginia Opossum''  en Mass. Audubon .
Lista de obras de Michelangelo

A seguinte é unha lista das **obras de Michelangelo**, na que se inclúen as obras desaparecidas e outras atribuídas do artista do Renacemento italiano nacido en Caprese no ano 1475. Dende moi novo entrou como aprendiz no taller dos irmáns Domenico e Davide Ghirlandaio en Florencia, e tivo como principais mecenas a Lorenzo de Médici e ao Xulio II. O artista practicou a escultura, a pintura, o debuxo, a arquitectura e a poesía. Faleceu en Roma no ano 1564.

## Escultura 
## Pintura 
## Arquitectura 
## Notas 
;Referencias

## Véxase tamén 
### Bibliografía 
* 
* 
* 
* 
* 

### Ligazóns externas 
* Michelangelo.it